kardosdrur/scandi-wiki huggingface dataset:
Glenn Hysén

Glenn Ingvar Hysén (født 30. oktober 1959 i Göteborg, Sverige) er en svensk tidligere fodboldspiller (forsvarer) og -træner.

Hysén startede sin karriere hos IFK Göteborg i sin fødeby. Her var han en del af en meget succesfuld ære i klubben, og var med til at vinde blandt andet tre svenske mesterskaber samt UEFA Cuppen i både 1982 og 1987. Han havde også udlandsophold hos PSV Eindhoven, Fiorentina og Liverpool. Med sidstnævnte vandt han i 1990 det engelske mesterskab.

For Sveriges landshold spillede Hysén i perioden 1981-1990 68 kampe, hvori han scorede seks mål. Han var en del af den svenske trup til VM 1990 i Italien, og spillede to ud af svenskernes tre kampe i turneringen, hvor holdet blev slået ud efter det indledende gruppespil.

I både 1983 og 1988 blev Hysén tildelt Guldbollen, titlen som årets fodboldspiller i Sverige.

Hysén er far til en anden svensk tidligere landsholdsspiller, Tobias Hysén.

Titler 
Allsvenskan
 1982, 1983 og 1987 med IFK Göteborg

Svenska Cupen
 1982 og 1983 med IFK Göteborg

UEFA Cuppen
 1982 og 1987 med IFK Göteborg

Engelsk mesterskab
 1990 med Liverpool

Charity Shield
 1989 og 1990 med Liverpool

Referencer

Eksterne henvisninger 

Fodboldspillere fra Sverige
Fodboldtrænere fra Sverige
Personer fra Göteborg
Deltagere ved verdensmesterskabet i fodbold 1990
Robert Prytz

Robert Prytz (født 12. januar 1960 i Malmø, Sverige) er en svensk tidligere fodboldspiller (midtbane). Han spillede 56 kampe og scorede 13 mål for det svenske landshold. I 1986 blev han tildelt Guldbollen, titlen som årets fodboldspiller i Sverige.

Prytz spillede på klubplan blandt andet for Malmö FF i hjemlandet, Hellas Verona i Italien og skotske Rangers.

Titler 
Allsvenskan
 1977 med Malmö FF

Svenska Cupen
 1980 med Malmö FF

Scottish League Cup
 1984 og 1985 med Rangers

Super League (Schweiz)
 1986 med BSC Young Boys

Coupe de Suisse
 1987 med BSC Young Boys

Referencer

Eksterne henvisninger 

Fodboldspillere fra Sverige
Personer fra Malmø
Sven Dahlkvist

Sven Anders Peter Dahlkvist (født 30. maj 1955 i Mockfjärd, Sverige) er en svensk tidligere fodboldspiller (midterforsvarer) og -træner. Han spillede 39 kampe og scorede fire mål for det svenske landshold. I 1984 blev han tildelt Guldbollen, titlen som årets fodboldspiller i Sverige.

Dahlkvist spillede på klubplan for AIK og Örebro, og vandt to udgaver af Svenska Cupen med AIK.

Titler 
Svenska Cupen
 1976 og 1985 med AIK

Referencer

Eksterne henvisninger 

Fodboldspillere fra Sverige
Fodboldtrænere fra Sverige
Nørre Vinge Kirke

Nørre Vinge Kirke er en kirke i Nørre Vinge Sogn. Den ligger i Nørre Vinge med udsigt til Tjele Langsø.
Kirken hører til Tjele-Nørre Vinge Pastorat.

Kirken er en typisk landsbykirke med skib, kor, tårn og våbenhus. Omkring kirken ligger en forholdsvis lille kirkegård.

Folketingsmedlemmet Christian Langballe har været sognepræst ved kirken.

Henvisninger

Eksterne kilder og henvisninger 
 Nørre Vinge Kirke hos KortTilKirken.dk

Kirker i Viborg Kommune
Kirker i Viborg Stift
Molly of Denali

Molly of Denali er en amerikansk-canadisk animeret tv-serie oprettet og produceret af Atomic Cartoons og WGBH Kids til PBS Kids og CBC Television. Det premiere den 15. juli 2019.

Broadcasting 

 DR Ultra (2021-present) 
 CBC Kids (2019-present) 
 PBS Kids (2019-present)

Referencer

Eksterne henvisninger 
 
Amerikanske tv-serier fra 2010'erne
Amerikanske tv-serier fra 2020'erne
Animerede tv-serier fra USA
Animerede tv-serier fra Canada
Canadiske tv-serier fra 2010'erne
Canadiske tv-serier fra 2020'erne
Tv-programmer fra Public Broadcasting Service
Tv-programmer fra Canadian Broadcasting Corporation
Jana Jegorjan

Jana Karapetovna Jegorjan (, ; født 20. december 1993) er en russisk fægter. 

Hun vandt to guldmedaljer ved Sommer-OL 2016 i sabelfægtning..

Referencer 

Fægtere fra Rusland
Olympiske mestre fra Rusland
Volleyball under sommer-OL 2016

Volleyball under sommer-OL 2016 i Rio de Janeiro fandt sted i perioden 6. august til 21. august 2016 i Ginásio do Maracanãzinho i Rio de Janeiro. Der deltog 24 hold (12 for herrer og 12 for damer) i konkurrencerne.

Tidsplan

Den olympiske turnering

Herrer

Damer

Medaljefordeling

Referencer

Eksterne henvisninger 
 Volleyball Volleyball under Sommer OL 2016

 
2016
Høj Oregon-drue

Høj Oregon-drue (Berberis aquifolium), også kaldet Almindelig Mahonie eller blot Mahonie er en stedsegrøn eller vintergrøn busk med en opret og åben, lidt riset vækst. Veddet er gult. Bærrene er sure, men kan bruges til marmelade eller bitter-snaps.

Beskrivelse 
Barken er først lysegrøn og glat. Ret hurtigt bliver den så gråbrun og svagt rillet. Gammel bark er stribet beige/oliven. Knopperne er spredte og næsten helt skjult under bladfæsterne. De er ægformede og lysegrønne med violette spidser.

Bladene er uligefinnede med store, Kristtorn-agtige småblade. Dvs. at små-bladene er forsynet med randtorne og har en blank, mørkegrøn oversiden, mens undersiden er grågrøn. Enkelte af de ældste blade bliver rent røde om efteråret. Blomsterne er samlet i endestillede toppe fra bladhjørnerne yderst på skuddene. De er gule med en sød og tung duft. De blåduggede, sorte bær indeholder mange frø, som modner godt og spirer villigt. Bærrene er ugiftige men meget bitre, og er velegnede til bitter-snaps.

Rodnettet består af dybtgående hovedrødder med tæt trævlede siderødder, der alle ligger meget højt i jorden. Planten kan sætte en del rodskud, særligt efter hårde vintre eller for brutal beskæring.

Højde x bredde og årlig tilvækst: 1 x 1 m (10 x 10 cm/år), rodskud ikke medregnet.

Hjemsted 
Høj Oregon-drue vokser i nåleskovene i det vestlige Nordamerika, hvor den fore-kommer i lysninger, langs vandløb og som pionérplante efter brand eller bjergskred og laviner.

I de kølige, løvfældende skove i det sydlige Oregon findes den sammen med bl.a. Arbutus menziesii (Jordbærtræ-art), Bromus vulgaris (Hejre-art), Busket Bjergte, Chrysolepis chrysophylla (Bøge-familien), Ellebladet Bærmispel, Hede-Melbærris og Hvid Snebær.

Eksterne henvisninger 

 Arne og Anna-Lena Anderberg: Den virtuella floran, Naturhistoriska riksmuseet 

Buske
Stedsegrønne
Haveplanter
Beachvolley under sommer-OL 2016

Beachvolley under sommer-OL 2016 i Rio de Janeiro fandt sted i perioden 6. august til 18. august 2016 på Copacabana. Der deltog 48 hold (24 for herrer og 24 for damer) i konkurrencerne.

Tidsplan

Den olympiske turnering

Herrer

Damer

Medaljefordeling

Referencer

Eksterne henvisninger 
 Beachvolley under Sommer OL 2016

 
2016
Lav Oregon-drue

Lav Oregon-drue (Berberis nervosa) eller vestamerikansk mahonie er en lav busk med en krybende til opstigende vækst. Bladene har randtorne, som ligner dem hos almindelig kristtorn. Blomsterne er gule og krukkeformede. Frugterne er blåduggede bær med mange kerner. Busken er fuldt hårdfør, men kun lidt brugt i danske haver og parker.

Kendetegn 
Lav Oregon-drue er en lav, vintergrøn til stedsegrøn busk med en krybende til opstigende vækst. Hovedskuddet danner ikke sideskud. Barken er først lysegrøn, men senere bliver den brun og med tiden grålig og fint furet. Knopperne er slanke og lysegrønne, men sidder skjult ved bladets fod. Bladene er spredt stillede og uligefinnede med ægformede småblade. Bladranden er tandet og forsynet med skarpe randtorne. Oversiden er mat mørkegrøn, mens undersiden er mat lysegrøn. En del af løvet farves rødt om efteråret, men det meste forbliver grønt og overlever vinteren. Blomstringen foregår i marts-juni (afhængigt af snesmeltningen), hvor man finder blomsterne samlet i endestillede klaser med 30-70 blomster. De enkelte blomster er 5-tallige, regelmæssige og krukkeformede med gule kronblade. Frugterne er mørkeblå bær med en voksbeklædning, der farver dem lyseblå. Hvert bær indeholder mange frø.

Rodsystemet består af grove, gule hovedrødder og et stort antal højtliggende finrødder. Blomsterne er duftende, og bærrene er spiselige.

Planten bliver ikke meget mere end 0,25 m i højden, men til gengæld op til 0,75 m i bredden.

Hjemsted 
Lav Oregon-drue hører hjemme langs stillehavskysten af Nordamerika fra Californien til Alaska. Busken er en almindeligt forekommende skovbundsplante I de fugtige nåleskove, og derfor er den knyttet til skyggede voksesteder med muldrig og veldrænet jord.

I Olympic National Park, som ligger  på Olympichalvøen vest for Seattle, Washington, USA, findes nogle skove i lavlandet og på dalbunden mellem bjergene, hvor denne art vokser sammen med bl.a. almindelig linnæa, amerikansk skovstjerne, broget skumspiræa, busket bjergte, bølle (flere arter), druehyld, grøn douglasgran, kæmpethuja, kæmpegran, sitkagran, småhjerte, sværdbregne, Trillium ovatum (en art af treblad) og vestamerikansk hemlock

Anvendelse 
Lav Oregon-Drue kan i bruges som bunddække under større, skyggefulde træer og buske, men den er foreløbig næsten ukendt I danske haver og parker.

Noter 

Berberis-familien
Stedsegrønne
Buske
Tempest

Tempest eller The Tempest er et engelsk ord, betyder “kraftig storm”. Det kan også henvise til flere artikler:

Skuespil og film
 The Tempest – det engelske navn på William Shakespeares skuespil Stormen
 The Tempest (skuespil af Dryden og D'Avenant) – forarbejning af Shakespeares skuespil. Findes i flere udgaver, herunder som opera
 The Tempest (film fra 1908) – en britisk stumfilm fra 1908 af Percy Stow
 The Tempest (film fra 1911) – en amerikansk stumfilm fra 1911
 The Tempest (film fra 1979) – en film baseret på Shakespeares skuespil og instrueret af Derek Jarman
 The Tempest (film fra 2010) – en amerikansk film af Julie Taymor fra 2010 baseret på Shakespeares skuespil

Tv 
 The Tempest (Lost) – forskningsstation i den amerikanske tv-serie Lost

Militær 
 Hawker Tempest, et britisk kampfly fra 2. verdenskrig
 Tempest MPV, en britisk version af militærkøretøjet Cougar

Musik

Bands
 Tempest (amerikansk folkband), en amerikansk folk-rock gruppe
 Tempest (amerikansk rockband), et amerikansk rockband grundlagt af Gabrielle Wortman
 Tempest (britisk band), en britisk progressiv rockgruppe
 Tempest (Christian rock band), et amerikansk kristent metalband
 The Tempests, et amerikansk klassisk rockband
 The Tempest (band), et britisk popband

Album 
 Tempest (Bob Dylan-album) (2012)

Klassisk musik og opera
 The Tempest (Adès), en opera fra 2004 af Thomas Adès
 The Tempest (Hoiby), en opera fra 1986 af Lee Hoiby, efter Shakespeare
 The Tempest (Smith), en opera fra 1756 af John Christopher Smith
 The Tempest (Sullivan), Arthur Sullivans musik fra 1861 til Shakespeares skuespil

Andre betydninger  
 Tempest (kølbåd), en sejlbåd til kapsejlads 
 Pontiac Tempest, en bil produceret af General Motors fra 1961 til 1991
Katrine Abel

Katrine Louise Abel (født. 28. juni 1990) er en dansk fodboldspiller, der spillede målvogter for Brøndby IF i Elitedivisionen og Danmarks kvindefodboldlandshold.

Meritter

Klub 
Brøndby IF
Elitedivisionen
 : 2018-19
 : 2016-17
 : 2014-15
 : 2017-18
 : 2015-16
Sydbank Kvindepokalen 
 : 2018
 : 2017
 : 2015
 : 2019
 : 2016

Referencer

Eksterne henvisninger 
 

Fodboldspillere fra Danmark
Fodboldspillere fra Brøndby IF (kvinder)
Sofie Svava

Sofie Svava (født. 11. august 2000) er en dansk fodboldspiller, der spiller back for Real Madrid i Spanien. Hun har tidligere spillet for Brøndby IF, FC Rosengård i Damallsvenskan og VfL Wolfsburg.  FC Rosengård solgte hende for omkring en million svenske kronor.

Karriere

Klubhold 
Fra 2017 til 2019 spillede Svava for Brøndby IF i Elitedivisionen. I juli 2019 blev det bekendtgjort, at Svava havde underskrevet en to-et-halvtårig kontrakt med den svenske klub FC Rosengård og at Brøndby havde modtaget en rekord høj sum på klubniveau for 17-årige Svava. I hendes debutsæson vandt hun Damallsvenskan.

I november 2020 underskrev Svava en tre-årig kontrakt med den tyske klub VfL Wolfsburg, gældende fra januar 2021.
 
Herefter annoncerede hun i januar 2022 at hun skiftede til den spanske storklub Real Madrid.

Landshold 
Sofie Svava fik debut for Danmarks kvindefodboldlandshold den 21. januar 2019 i en 1-0 sejr i en venskabskamp mod Finland. Hun blev skiftet ind efter 74 minutter. Hun scorede sit første mål for landsholdet i en 14-0 sejr mod Georgien i en EM-kvalifikationskamp den 12. november 2019 på hjemmebane.

Hun blev i juni 2022 udtaget til A-landstræner Lars Søndergaards endelige trup ved EM i fodbold for kvinder 2022 i England.

Hun er blevet udtaget til Danmarks 24-kvinder store trup, der skal repræsentere landet ved VM for kvinder i fodbold 2023.

Landsholdsmål

Referencer

Eksterne henvisninger 
 

Fodboldspillere fra Danmark
Fodboldspillere fra FC Rosengård
Fodboldspillere fra Brøndby IF (kvinder)
Fodboldspillere fra VfL Wolfsburg (kvinder)
Fodboldspillere fra Real Madrid Femenino
Personer fra Kongens Lyngby
Olga Ahtinen

Olga Ahtinen (født. 15. august 1997) er en finsk fodboldspiller, der spiller midtbanespiller for Linköpings i Damallsvenskan og Finlands kvindefodboldlandshold.

Referencer

Eksterne henvisninger 
 

Fodboldspillere fra Finland
Fodboldspillere fra Brøndby IF (kvinder)
Fodboldspillere fra Linköpings FC
Kvindelige fodboldlandsholdsspillere fra Finland
Kvindelige fodboldspillere i Elitedivisionen fra Finland
Ria Öling

Ria Öling (født. 15. september 1994) er en finsk fodboldspiller, der spiller midtbane for Växjö DFF i Damallsvenskan og Finlands kvindefodboldlandshold.

Referencer

Eksterne henvisninger 
 
 
 Ria Öling  spillerprofil hos Football Association of Finland (SPL) 

Fodboldspillere fra Finland
Fodboldspillere fra Brøndby IF (kvinder)
Kvindelige fodboldlandsholdsspillere fra Finland
Kvindelige fodboldspillere i Elitedivisionen fra Finland
Edmund Jernside (skuespil)

Edmund Jernside er et anonymt elizabethiansk skuespil, der fortæller om Edmind 2. af Englands liv. Mindres tre kritikere har foreslået, at skuespillet er et af William Shakespeares tidlige værker.

Skuespillet blev aldrig publiceret i sin samtid; den eneste kopi der er bevaret findes i MS. Egerton 1994, som er en vigtig samling af skuespilsmanuskripter, som i dag findes på British Library.

Forfatterskab 
E.B. Everitt, Eric Sams og Peter Ackroyd har alle argumenteret for at dette muligvis er Shakespeares første drama. Ifølge Sams indeholder Edmund Jernside "omkring 260 ord og anvendelse som ifølge Oxford English Dictionary blev brugt første gang af Shakespeare selv.... Yderligere indeholder det 635 tilfælde af Shakespeares sjældne or, inklusive omkring 300 af de mest sjældne." Sams daterer det til 1587 og bemærker at opførelse af skuespillet ville have været ulovligt efter dronning Elizabeths død fordi sin følge af en befaling, da en scene indeholdt et slagsmål mellem to ærkebiskopper. Han argumenterer yderligere med at både plot og struktur i høj grad minder om Titus Andronicus, og de mange gang det i sidstnævnte bliver nævnt, at det foregår i Romerriget kan være tegn på, at det er omskrivning af Edmund Jernside. Der er også korrelation mellem billeder og ideer som udelukkende findes i Shakespeares skuespil og ikke fra nogen anden skuespilsforfatter fra denne periode, heriblandt at slanger stikker med deres tunger og Judas Iskariot siger "Hil alle", hvilket ikke er fra biblen, men som også findes i skuespil som Henrik VI, del 3.

Referencer

Eksterne henvisninger 
 Full text  at elizabethanauthors.org

Skuespil af William Shakespeare
Hasse Borg

Hasse Kristian Borg (født 4. august 1953 i Örebro, Sverige) er en svensk tidligere fodboldspiller (forsvarer), der spillede 49 kampe og scorede fire mål for Sverige. Han deltog ved VM 1978 i Argentina, og spillede alle svenskernes tre kampe i turneringen, hvor holdet blev slået ud efter det indledende gruppespil.

På klubplan repræsenterede Borg Örebro SK og Malmö FF i hjemlandet, samt tyske Eintracht Braunschweig. Han vandt to svenske mesterskaber og to pokaltitler med Malmö.

Titler 
Allsvenskan
 1986 og 1988 med Malmö FF

'''Svenska Cupen
 1984 og 1986 med Malmö FF

Referencer

Eksterne henvisninger 

Fodboldspillere fra Sverige
Deltagere ved verdensmesterskabet i fodbold 1978
Personer fra Örebro
Stig Sundqvist

Stig Sundqvist (19. juli 1922 - 3. august 2011) var en svensk fodboldspiller (angriber/midtbane) og -træner, der vandt bronze med Sveriges landshold ved VM 1950 i Brasilien. Han spillede alle svenskernes fem kampe i turneringen og scorede to mål undervejs. I alt nåede han at spille 11 landskampe og score tre mål.

På klubplan repræsenterede Sundqvist IFK Norrköping i hjemlandet, som han vandt adskillige svenske mesterskaber med. Han var desuden professionel i Italien hos AS Roma. Han vandt den svenske pokalturnering Svenska Cupen med AIK i 1950.

Titler 
Allsvenskan
 1943, 1945, 1946, 1947 og 1948 med IFK Norrköping

Svenska Cupen
 1944 og 1946 med IFK Norrköping

Referencer

Eksterne henvisninger 

Fodboldspillere fra Sverige
Fodboldtrænere fra Sverige
Sune Sandbring

Sune Sandbring (født 10. april 1928 i Malmø, Sverige) er en svensk tidligere fodboldspiller (forsvarer), der spillede for Malmö FF. Han vandt tre svenske mesterskaber og to pokaltitler med holdet. Han spillede også seks kampe for det svenske landshold.

Titler 
Allsvenskan
 1950, 1951 og 1953 med Malmö FF

Svenska Cupen
 1952 og 1954 med Malmö FF

Referencer

Eksterne henvisninger 

Fodboldspillere fra Sverige
Personer fra Malmø
Ingvar Rydell

Gustav Ingvar Rydell (født 7. maj 1922, død 20. juni 2013) var en svensk fodboldspiller (angriber), der var med til at vinde to internationale bronzemedaljer for  i 1950'erne.

På klubplan repræsenterede Rydell Malmö FF, og han vandt fire svenske mesterskaber med klubben. 

Rydell spillede 14 landskampe og scorede ni mål for Sverige i perioden 1948-1952. Han var med til at vinde bronze med Sveriges landshold ved VM 1950 i Brasilien. Han spillede én af svenskernes fem kampe i turneringen, den sidste mod , som svenskerne vandt med 3-1. Dette resultat sikrede holdet bronzemedaljen efter  og . 

Rydell var desuden med på det svenske landshold til sommer-OL 1952, hvor holdet vandt bronze. I Sveriges første kamp vandt de 4-1 over , og Rydell scorede til 3-0 i den kamp. I kvartfinalen besejrede Sverige  med 3-1, og her cementerede Rydell sejren med kampens sidste mål. I semifinalen blev det til et nederlag på 0-6 til , og i kampen om tredjepladsen vandt svenskerne 2-0 over ; her scorede Rydell det første mål.

I sit civile live arbejdede Rydell i et familieejet papirfremstillingsfirma.

Titler 
Allsvenskan
 1949, 1950, 1951 og 1953 med Malmö FF

Svenska Cupen
 1948, 1952 og 1954 med Malmö FF

Referencer

Eksterne henvisninger 

Fodboldspillere fra Sverige
Deltagere ved verdensmesterskabet i fodbold 1950
Deltagere for Sverige ved sommer-OL 1952
Olympiske bronzemedaljevindere fra Sverige
Kristian Bergström

Dan Göran Kristian Bergström (født 8. januar 1974 i Åtvidaberg, Sverige) er en svensk tidligere fodboldspiller (midtbane). 

Bergström tilbragte størstedelen af sin hele 23 år lange karriere hos Åtvidabergs FF i sin fødeby. Han repræsenterede holdet i i alt 18 sæsoner, hvoraf de fleste blev tilbragt i de lavere svenske rækker. I alt nåede han at spille næsten 500 ligakampe for klubben, og havde derudover ophold hos både IFK Norrköping og Malmö FF i Allsvenskan.

I 2004 spillede Bergström to kampe for det svenske landshold, som han repræsenterede i to venskabskampe mod henholdsvis Færøerne og Finland.

Referencer

Eksterne henvisninger 

Fodboldspillere fra Sverige
Oskar Rönningberg

Oskar Rönningberg (født 2. april 1986 i Lund, Sverige) er en svensk tidligere fodboldspiller (forsvarer). Han spillede hos Helsingborg, men måtte stoppe karrieren allerede som 22-årig efter at have pådraget sig en alvorlig knæskade i foråret 2008.

Inden sit tidlige karrierestop nåede Rönningberg at spille to kampe for Sveriges landshold, to træningskampe i januar 2008 mod henholdsvis Costa Rica og USA.

Titler 
Svenska Cupen
 2006 med Helsingborg

Referencer

Eksterne henvisninger 

Fodboldspillere fra Sverige
Personer fra Lund
Daniel Mobaeck

Kent Daniel Mobaeck (født 22. maj 1980 i Åtvidaberg, Sverige) er en svensk tidligere fodboldspiller (forsvarer). Han spillede tre kampe for Sveriges landshold i 2007.

Mobaeck startede sin karriere hos Kalmar FF, og spillede otte sæsoner for klubben, inden han tilbragte de sidste 11 år af sin karriere hos IF Elfsborg i Borås. Han vandt det svenske mesterskab med Elfsborg i både 2006 og 2012.

Titler 
Allsvenskan
 2006 og 2012 med Elfsborg

Svenska Cupen
 2014 med Elfsborg

Referencer

Eksterne henvisninger 

Fodboldspillere fra Sverige
Mats Magnusson

Mats Tuve Magnusson (født 10. juli 1963 i Helsingborg, Sverige) er en svensk tidligere fodboldspiller (angriber). Han spillede 30 kampe og scorede ni mål for Sveriges landshold, og var med i landets trup til VM 1990 i Italien.

Magnusson startede sin seniorkarriere i 1981 hos Malmö FF og var, afbrudt af en enkelt sæson i Schweiz hos Servette, tilknyttet klubben de følgende syv år. Han vandt et svensk mesterskab og to pokaltitler med klubben, inden han i 1987 skiftede til den portugisiske storklub Benfica. Han havde de følgdende fem år stor succes hos Lissabon-klubben, og var blandt andet med til at vinde to portugisiske mesterskaber og nå to finaler i Mesterholdenes Europa Cup. Han afsluttede sin karriere hos Helsingborgs IF i sin fødeby.

Titler 
Allsvenskan
 1986 med Malmö FF

Svenska Cupen
 1984 og 1986 med Malmö FF

Primeira Liga
 1989 og 1991 med Benfica

Supertaça Cândido de Oliveira
 1989 med SL Benfica

Referencer

Eksterne henvisninger 

Fodboldspillere fra Sverige
Personer fra Helsingborg
Deltagere ved verdensmesterskabet i fodbold 1990
Leif Målberg

Leif Målberg (født 1. september 1945) er en svensk tidligere fodboldspiller (forsvarer) og -træner, der både spillede for og trænede Elfsborg i Borås. Han repræsenterede klubben i hele 16 år, samt i to omgange som træner.

Målberg spillede desuden fire kampe for det svenske landshold. Han deltog ved VM 1970 i Mexico, men kom dog ikke på banen i turneringen.

Referencer

Eksterne henvisninger 

Fodboldspillere fra Sverige
Deltagere ved verdensmesterskabet i fodbold 1970
Fodboldtrænere fra Sverige
Mats Rubarth

Mats Carl Rickard Rubarth (født 25. januar 1977 i Örebro, Sverige) er en svensk tidligere fodboldspiller (venstre kant).

Rubarth startede sin karriere hos Örebro SK i sin fødeby, inden han tilbragte otte år hos AIK i Stockholm. Han spillede én kamp for det svenske landshold, en venskabskamp mod Norge i januar 2004.

Referencer

Eksterne henvisninger 

Fodboldspillere fra Sverige
Personer fra Örebro
Anders Ljungberg

Anders Ljungberg (født 12. juli 1947) er en svensk tidligere fodboldspiller (midtbane) og -træner.

Ljungberg spillede hele sin karriere i hjemlandet, hvor han primært var tilknyttet Malmö FF, som han repræsenterede i i alt ti år. Han vandt fire svenska mesterskaber og fem pokaltitler med klubben, og vandt også to pokaltitler under sit ophold hos Åtvidaberg. 

For Sveriges landshold spillede Ljungberg ni kampe i perioden 1969 til 1977.

Titler 
Allsvenskan
 1967, 1974, 1975 og 1977 med Malmö FF

Svenska Cupen
 1967, 1973, 1974, 1975 og 1978 med Malmö FF
 1970 og 1971 med Åtvidaberg

Referencer

Eksterne henvisninger 

Fodboldspillere fra Sverige
Fodboldtrænere fra Sverige
Krister Kristensson

Krister Kristensson (født 25. juli 1942 i Malmø, Sverige, død 29. januar 2023) var en svensk fodboldspiller (forsvarer) og -træner, der mellem 1967 og 1972 spillede 38 kampe for Sveriges landshold. Han deltog ved VM 1970 i Mexico, men kom dog ikke på banen i turneringen.

På klubplan spillede Kristensson størstedelen af sin karriere hos Malmö FF i sin fødeby. Her var han en del af et særdeles succesfuldt hold, og var med til at vinde hele syv svenske mesterskaber og fem pokaltitler. Han tilbragte også et par år hos lokalrivalerne Trelleborg.

Titler 
Allsvenskan
 1965, 1967, 1970, 1971, 1974, 1975 og 1977 med Malmö FF

Svenska Cupen
 1967, 1973, 1974, 1975 og 1978 med Malmö FF

Referencer

Eksterne henvisninger 

Fodboldspillere fra Sverige
Deltagere ved verdensmesterskabet i fodbold 1970
Fodboldtrænere fra Sverige
Forsvarsspillere (fodbold)
Personer fra Malmø